**รายงานผลการลงพื้นที่ตรวจเยี่ยมหน่วยงานและสถานศึกษาตามนโยบายการตรวจราชการ**

**และติดตามประเมินผลการจัดการศึกษาของกระทรวงศึกษาธิการ ประจำปีงบประมาณ พ.ศ. 2564**

**ประเด็นการจัดการเรียนการสอนและการดำเนินการตามมาตรการป้องกันในสถานศึกษาการแพร่ระบาดของโรคติดเชื้อไวรัสโคโรนา 2019 (COVID - 19)**

**นโยบายการตรวจราชการเฉพาะด้าน (Agenda Based) ประเด็นการเข้าถึงทางการศึกษาสำหรับคนพิการและผู้ด้อยโอกาส**

**--------------------------------------**

**สำนักงาน กศน. จังหวัดนครศรีธรรมราช**

 **1. ข้อมูลทั่วไป**

ที่ตั้ง ตำบลนาสาร อำเภอพระพรหม จังหวัดนครศรีธรรมราช มีครูและบุคลากรทางการศึกษา จำนวน 423 คน โดยครูและบุคลากรทางการศึกษาที่รับผิดชอบการจัดการศึกษาสำหรับคนพิการและผู้ด้อยโอกาส
มีจำนวน 15 คน

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

แนวทางการจัดการศึกษาสำหรับคนพิการ มีการจัดทำแผน IEP ออนไลน์ ร่วมกับศูนย์การศึกษาพิเศษประจำจังหวัดนครศรีธรรมราช และผู้บริหารสถานศึกษาให้ความสำคัญในการจัดทำแผน IEP ออนไลน์
อย่างต่อเนื่อง ซึ่งในปีการศึกษา 2562 มีนักศึกษาคนพิการจบการศึกษา จำนวน 36 คน (ร้อยละ 8.3) และในปีการศึกษา 2563 จำนวน 26 คน (ร้อยละ 6.1)

 **2.2 ปัญหา อุปสรรค ข้อจำกัด ในการดำเนินงาน**

 1) ครูผู้สอนคนพิการขาดขวัญ กำลังใจในการปฏิบัติงาน รู้สึกไม่มีความมั่นคงในอาชีพ เนื่องจากเป็นการจ้างเหมาบริการ จึงทำให้เกิดการเปลี่ยนแปลงตัวครูผู้สอนอยู่ตลอดเวลา

 2) ระดับความรู้ ความสามารถของนักศึกษาแตกต่างกัน ทำให้ครูผู้สอนต้องออกแบบสื่อการเรียนการสอนที่หลากหลาย

 3) นักศึกษาคนพิการด้านร่างกายไม่สามารถเดินทางมาสอบปลายภาคเรียนได้

 4) นักศึกษาคนพิการที่นั่งรถวิลแชร์มาสอบค่อนข้างจะไม่สะดวกในการนั่งสอบเป็นเวลานาน

 5) จำนวนข้อสอบและการทำเครื่องหมายในข้อสอบเป็นปัญหาสำหรับนักศึกษาคนพิการที่ต้องใช้เวลามากกว่านักศึกษาทั่วไป

 6) นักศึกษาคนพิการส่วนใหญ่ยังไม่มีเทคโนโลยีที่ทันสมัยในการติดต่อสื่อสาร หรือเพื่อการเรียนรู้

 7) ครอบครัวของนักศึกษาไม่มีสัญญาณอินเตอร์เน็ต และไม่มีความพร้อมด้านอุปกรณ์เทคโนโลยี
ทำให้ไม่สามารถเรียนแบบออนไลน์ได้

 **2.3 ข้อเสนอแนะ**

 1) ควรสร้างขวัญกำลังใจให้ครูผู้สอน โดยปรับจากพนักงานจ้างเหมาบริการเป็นพนักงานราชการ
ทุกอัตรา

 2) ควรจัดให้นักศึกษาคนพิการและผู้ดูแลได้เข้าร่วมกิจกรรม การศึกษาดูงานอย่างสม่ำเสมอ

 3) ควรจัดอบรมครูผู้สอนคนพิการในเรื่องการออกแบบสื่อการเรียนการสอน การสร้างนวัตกรรม เพื่อให้ครูผู้สอนเกิดความรู้เพิ่มเติม สามารถพัฒนาตนเอง และเพิ่มผลสัมฤทธิ์ทางการเรียนของนักศึกษาได้

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 1) จัดกิจกรรมการเรียนการสอนในรูปแบบออนไลน์ เช่น Google classroom, Zoom meeting, Google form ให้กับนักศึกษาที่มีความพร้อม

 2) จัดให้มีการพบกลุ่ม แบบกลุ่มย่อย กลุ่มละ 5 คน โดยครูผู้สอนมอบหมายให้เรียนรู้ด้วยตนเอง และเรียนรู้จากสื่อ

 3) กำชับให้นักศึกษาเว้นระยะห่าง 1-3 เมตร และสวมหน้ากากอนามัยตลอดเวลา และรวมกลุ่ม
ไม่เกิน 5 คน กรณีที่มีการรวมกลุ่มจัดกิจกรรม

 4) ประสานงานอาสาสมัครสาธารณสุขประจำหมู่บ้าน (อสม.) ในพื้นที่ เพื่อคัดกรองผู้เรียนก่อนจัดกิจกรรม

**2. ศูนย์การศึกษาพิเศษประจำจังหวัดนครศรีธรรมราช**

 **1. ข้อมูลทั่วไป**

ที่ตั้ง 132 หมู่ 3 ตำบลนาสาร อำเภอพระพรหม จังหวัดนครศรีธรรมราชมีครู จำนวน 105 คน และมีนักเรียนพิการ 9 ประเภท จำนวน 541 คน

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

แนวทางการจัดการศึกษาสำหรับคนพิการ มุ่งเน้นพัฒนาเด็กพิการให้มีคุณภาพ มีทักษะที่ดี สามารถช่วยเหลือตัวเองได้ และมีความพร้อมตามเกณฑ์ที่จะส่งต่อเพื่อเข้าศึกษาต่อในระดับที่สูงขึ้น จึงได้จัดให้มีครู
1 คน รับผิดชอบนักเรียน 1 คน เพื่อให้ครูสามารถดูแลนักเรียนได้อย่างเต็มที่

 **2.2 ปัญหา อุปสรรค ข้อจำกัด ในการดำเนินงาน**

 1) ขาดแคลนครู

 2) งบประมาณจัดสรรการจัดฝึกอบรมสำหรับผู้ปกครองให้มีทักษะการดูแลบุตรหลานที่มีความพิการมีไม่เพียงพอ และมีจำนวนลดลง ซึ่งหน่วยงานแก้ปัญหาโดยลดจำนวนวันฝึกอบรมให้น้อยลง ทำให้ผู้ปกครองไม่ได้รับความรู้เท่าที่ควร

 **2.3 ข้อเสนอแนะ**

 ควรจัดสรรงบประมาณด้านการบริหารจัดการ ด้านบุคลากร เพิ่มขึ้น

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 หน่วยงานได้ดำเนินการตามประกาศ เรื่อง ข้อสั่งการของผู้ว่าราชการจังหวัดนครศรีธรรมราช อย่างเคร่งครัด กรณีการจัดการเรียนการสอนในรูปแบบออนไลน์ ไม่สามารถดำเนินการได้ เนื่องจากนักเรียนพิการต้องการการเรียนรู้ในการฝึกทักษะจากครูอย่างใกล้ชิด

**3. โรงเรียนนครศรีธรรมราชปัญญานุกูล**

 **1. ข้อมูลทั่วไป**

ที่ตั้ง 147 หมู่ 8 ตำบลหนองหงส์ ทุ่งสง อำเภอทุ่งสง จังหวัดนครศรีธรรมราช
 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

แนวทางการจัดการศึกษา มุ่งเน้นให้เด็กมีทักษะ สามารถช่วยเหลือตัวเองได้

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 การจัดเรียนการสอน มี 3 รูปแบบ คือ 1) On-site ให้นักเรียนเรียนในพื้นที่ ๆ ปลอดภัย โดยจัดให้สำหรับเด็กที่สามารถดูแลตัวเองได้ 2) On-Air โดยจัดให้เรียนที่บ้าน และ 3) Online จัดการเรียนการสอนผ่านอินเดอร์เน็ตและแอพพลิเคชั่น

**4. โรงเรียนราชประชานุเคราะห์ 19**

 **1. ข้อมูลทั่วไป**

ที่ตั้ง ตำบลหนองหงส์ อำเภอทุ่งสง จังหวัดนครศรีธรรมราช

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

แนวทางการจัดการศึกษา มุ่งเน้นพัฒนาคุณภาพนักเรียนให้มีทักษะการใช้ชีวิต ทักษะการทำงาน และมีรายได้ระหว่างเรียน โดยเน้นการนำวัสดุและภูมิปัญญาในท้องถิ่นมาใช้ในการจัดการเรียนรู้และการฝึกทักษะ

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 หน่วยงานได้ดำเนินการตามประกาศ เรื่อง ข้อสั่งการของผู้ว่าราชการจังหวัดนครศรีธรรมราช อย่างเคร่งครัด

**5. โรงเรียนสำหรับคนพิการทางร่างกายและการเคลื่อนไหวของจังหวัดนครศรีธรรมราช**

 **1. ข้อมูลทั่วไป**

ที่ตั้ง 20 หมู่ 8 ตำบลหนองหงส์ อำเภอทุ่งสง จังหวัดนครศรีธรรมราช

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

แนวทางการจัดการศึกษา มุ่งเน้นให้นักเรียนมีพัฒนาการทุกด้านตามที่หลักสูตรกำหนด พัฒนาให้ผู้เรียนสามารถช่วยเหลือตัวเองและดูแลตัวเองได้ ดังนั้น เมื่อจบการศึกษาแล้ว ต้องมีอาชีพติดตัว อย่างน้อย 1 อาชีพ

  **2.2 ปัญหา อุปสรรค ข้อจำกัด ในการดำเนินงาน**

 ไม่มีสถานที่เป็นของตัวเอง ต้องอาศัยพื้นที่ของหน่วยงานอื่นในการดำเนินงานและการจัดการเรียน
การสอน

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

 หน่วยงานได้ดำเนินการตามประกาศ เรื่อง ข้อสั่งการของผู้ว่าราชการจังหวัดนครศรีธรรมราช อย่างเคร่งครัด

**6. ศูนย์การศึกษาพิเศษ ประจำจังหวัดพัทลุง**

 **1. ข้อมูลทั่วไป**

ที่ตั้ง 228 หมู่ 1 ถนนควนกุฏ ตำบลควนมะพร้าว อำเภอเมือง จังหวัดพัทลุง

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

นักเรียนของศูนย์การศึกษาพิเศษประจำจังหวัดพัทลุง ได้รับการบริการช่วยเหลือ ตั้งแต่แรกเกิด หรือเมื่อพบความบกพร่องตามความจำเป็น ระยะแรกเป็นการบริการช่วยเหลือด้วยกระบวนการฟื้นฟูสมรรถภาพและเตรียมความพร้อม รวมถึงการให้ความรู้กับผู้ปกครองและครอบครัวในการดูแล และฟื้นฟูสมรรถภาพให้กับบุตรหลาน

  **2.2 ปัญหา อุปสรรค ข้อจำกัด ในการดำเนินงาน**

 1) การเดินทางของบุคลากรที่ไปให้บริการที่บ้านนักเรียน หรือสืบค้นนักเรียนรายใหม่ มีระยะทางค่อนข้างไกลจากศูนย์ฯ (มากกว่า 100 กิโลเมตร)

 2) ความปลอดภัยของบุคลากรในการเดินทาง ซึ่งส่วนใหญ่ใช้รถจักรยานยนต์เป็นพาหนะ

 3) หน่วยบริการบางหน่วยมีอาคารเรียน/ พื้นที่ตั้งไม่เหมาะสมในการจัดกิจกรรมการเรียนการสอนและฟื้นฟูสมรรถภาพให้นักเรียน

 **2.3 ข้อเสนอแนะ**

 ควรจัดสรรงบประมาณในส่วนการปรับปรุงหน่วยบริการ ค่าน้ำมันเชื้อเพลิงในการเดินทางของบุคลากร ให้เพียงพอและเหมาะสมในการจัดการเรียนการสอน และการฟื้นฟูสมรรถภาพให้นักเรียนที่หน่วยบริการและ
ที่บ้าน

 **2.4 แนวทางการพัฒนา**

 1) การสร้างภาคีเครือข่ายที่เข้มแข็ง

 2) การบูรณาการจัดกิจกรรมการเรียนการสอนสำหรับเด็กที่มีความต้องการจำเป็นพิเศษกับหน่วยงานอื่น ๆ เช่น ท้องถิ่น สาธารณสุขประจำอำเภอ

**7. สำนักงาน กศน. จังหวัดพัทลุง**

 **1. ข้อมูลทั่วไป**

ที่ตั้ง 406 ถนนราเมศวร์ ตำบลคูหาสวรรค์ อำเภอเมือง จังหวัดพัทลุง

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

นักศึกษาคนพิการ ได้รับการพัฒนาความรู้ ความสามารถ เกิดการเรียนรู้อย่างต่อเนื่อง ทำให้มีคุณภาพชีวิตที่ดี และดำรงชีวิตในสังคมได้อย่างมีความสุข

  **2.2 ปัญหา อุปสรรค ข้อจำกัด ในการดำเนินงาน**

 1) ผู้ปกครองไม่มีเวลาดูแลผู้พิการในครอบครัว ทำให้ผู้พิการมีพัฒนาการด้านต่าง ๆ ช้า

 2) นักศึกษาคนพิการบางคนต้องทำงานรับจ้าง เพื่อหาเลี้ยงตนเองและครอบครัว ทำให้ไม่มีเวลาในการเรียนรู้ จึงเกิดความยากลำบากของครูในการดำเนินการให้เป็นไปตามแผนการจัดเรียนรู้ที่กำหนด

 **2.3 ข้อเสนอแนะ**

 1) ควรจัดสรรงบประมาณสนับสนุนส่งเสริมการเรียนรู้ด้านอาชีพให้กับนักศึกษาคนพิการ เพื่อสร้างอาชีพ และหาเลี้ยงตนเองได้

 2) ควรมีการอบรมพัฒนาศักยภาพในการจัดการเรียนการสอนให้ครูผู้สอนคนพิการ ปีละ 2 ครั้ง
เพื่อเพิ่มทักษะความรู้ให้ครูอย่างต่อเนื่อง

 **2.4 แนวทางการพัฒนา**

 จัดกิจกรรมทัศนศึกษานอกสถานที่ เพื่อเปิดโลกทัศน์ให้แก่นักศึกษา และเพิ่มพูนทักษะชีวิต

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

การจัดการเรียนการสอน มี 2 รูปแบบ คือ 1) On-site และ 2) Online

**8. โรงเรียนศึกษาสงเคราะห์พัทลุง**

 **1. ข้อมูลทั่วไป**

ที่ตั้ง 170 หมู่ 1 ตำบลควนมะพร้าว อำเภอเมือง จังหวัดพัทลุง

 **2.** **การดำเนินการตามนโยบายการเข้าถึงการศึกษาสำหรับคนพิการ และผู้ด้อยโอกาส**

 **2.1 ผลการดำเนินงาน**

โรงเรียนได้จัดระบบการดูแลช่วยเหลือนักเรียนให้ได้รับการปกป้อง และคุ้มครองสวัสดิภาพอย่างทั่วถึง ส่งเสริมนักเรียนให้ได้รับการปลูกฝังด้านอาชีพ ดนตรี กีฬา ศิลปะ ตามความต้องการและความถนัด เพื่อเป็นพื้นฐานในการดำรงชีวิตและมีอาชีพติดตัว อย่างน้อย 1 อาชีพ เมื่อจบการศึกษา ส่งเสริมให้นักเรียนได้รู้จักการอนุรักษ์ประเพณี วัฒนธรรม ภูมิปัญญาท้องถิ่นและรักษาสิ่งแวดล้อม รวมถึงปลูกฝังคุณธรรม จริยธรรม จิตสำนึกความเป็นไทย

  **2.2 ปัญหา อุปสรรค ข้อจำกัด ในการดำเนินงาน**

 จำนวนนักเรียนลดลง เนื่องจากเขตพื้นที่บริการลดลง และมีจำนวนสถานศึกษาเปิดมากขึ้น

 **2.3 ข้อเสนอแนะ**

 ควรมีหน่วยงานในการส่งต่อนักเรียนไปยังโรงเรียนในระดับมัธยมศึกษา

 **3. รูปแบบการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

การจัดการเรียนการสอน มี 2 รูปแบบ คือ 1) On-site และ 2) On-Air

สำหรับในพื้นที่จังหวัดสงขลา ผู้แทนโรงเรียนโสตศึกษาจังหวัดสงขลา ศูนย์การศึกษาพิเศษ เขต 3 โรงเรียนสงขลาพัฒนาปัญญา และโรงเรียนราชประชานุเคราะห์ 43 ได้รายงานสรุปผลการดำเนินงานและการจัดการศึกษาสำหรับเด็กพิการและผู้ด้อยโอกาส โดย นายธฤติ ประสานสอน ผู้ตรวจราชการกระทรวงศึกษาธิการ ได้ตรวจเยี่ยมการจัดการเรียนการสอนของโรงเรียนโสตศึกษาจังหวัดสงขลา เพื่อเป็นขวัญกำลังใจแก่ผู้บริหาร ครู นักเรียน และบุคลากรของโรงเรียน นอกจากนี้ ได้ลงพื้นที่ตรวจเยี่ยมชุมชนทางรถไฟหาดใหญ่ ซึ่ง กศน.หาดใหญ่ จัดเป็นศูนย์การเรียนรู้สำหรับเด็กพิการและเด็กด้อยโอกาส เพื่อเอื้อประโยชน์ในการเข้าถึงการศึกษาของเด็กได้ง่ายขึ้น

**กำหนดการตรวจราชการ**

**ของผู้ตรวจราชการกระทรวงศึกษาธิการ (นายธฤติ ประสานสอน)**

**ตามนโยบายการตรวจราชการเฉพาะด้าน (Agenda Based)**

**ประเด็นนโยบายการเข้าถึงทางการศึกษาสำหรับคนพิการ และผู้ด้อยโอกาส และการจัดการเรียนการสอนและมาตรการป้องกันในสถานการณ์แพร่ระบาดของโรคติดเชื้อไวรัสโคโรนา 2019**

**ระหว่างวันที่ 9 – 11 กุมภาพันธ์ ๒๕๖4**

**ในพื้นที่จังหวัดนครศรีธรรมราช พัทลุง สงขลา**

-------------------------------------------

**วันอังคารที่ 9 มกราคม ๒๕๖4**

13.00 – 17.00 น. ⮚ ผู้ตรวจราชการกระทรวงศึกษาธิการ และคณะเดินทางจากสนามบินดอนเมือง ถึงสนามบินจังหวัดนครศรีธรรมราช (สายการบิน Thai Lion Air 15.50-17.00)

 พักค้างคืนที่จังหวัดนครศรีธรรมราช

**วันพุธที่ 10 มกราคม ๒๕๖4**

 08.30 - 12.00 น. ⮚ ประชุมข้าราชการและบุคลากรของสำนักงานศึกษาธิการภาค 5

 ณ สำนักงานศึกษาธิการภาค 5

 13.3๐ – 14.3๐ น. ⮚ ประชุมวางกรอบแนวทางการติดตามการดำเนินการบูรณาการด้านการศึกษา
 ของกระทรวงศึกษาธิการ ณ สำนักงานศึกษาธิการภาค 5

 15.00 – 16.30 น. ⮚  ประชุมรับฟังรายงานสรุปผลการดำเนินงาน ปัญหา อุปสรรค

 ตามนโยบายการตรวจราชการการจัดการศึกษา

 - นโยบายการตรวจราชการเฉพาะด้าน (Agenda Based)

 ประเด็นนโยบายการเข้าถึงทางการศึกษาสำหรับคนพิการ และผู้ด้อยโอกาส

 - การจัดการเรียนการสอนและการดำเนินการตามมาตรการป้องกันในสถานศึกษา
 การแพร่ระบาดของโรคติดเชื้อไวรัสโคโรนา 2019 (COVID - 19)

 ณ สำนักงาน กศน. จังหวัดนครศรีธรรมราช

**วันพฤหัสบดีที่ 11 มกราคม ๒๕๖4**

 09.00 – ๑1.00 น. ⮚ ประชุมรับฟังรายงานสรุปผลการดำเนินงาน ปัญหา อุปสรรค

 ตามนโยบายการตรวจราชการการจัดการศึกษา

 - นโยบายการตรวจราชการเฉพาะด้าน (Agenda Based)

 ประเด็นนโยบายการเข้าถึงทางการศึกษาสำหรับคนพิการ และผู้ด้อยโอกาส

 - การจัดการเรียนการสอนและการดำเนินการตามมาตรการป้องกันในสถานศึกษา
 การแพร่ระบาดของโรคติดเชื้อไวรัสโคโรนา 2019 (COVID - 19)

 ณ โรงเรียนศึกษาสงเคราะห์พัทลุง อำเภอเมืองพัทลุง จังหวัดพัทลุง

 13.3๐ – ๑6.00 น. ⮚ ประชุมรับฟังรายงานสรุปผลการดำเนินงาน ปัญหา อุปสรรค

 ตามนโยบายการตรวจราชการการจัดการศึกษา

 - นโยบายการตรวจราชการเฉพาะด้าน (Agenda Based)

 ประเด็นนโยบายการเข้าถึงทางการศึกษาสำหรับคนพิการ และผู้ด้อยโอกาส

 - การจัดการเรียนการสอนและการดำเนินการตามมาตรการป้องกันในสถานศึกษา
 การแพร่ระบาดของโรคติดเชื้อไวรัสโคโรนา 2019 (COVID - 19)

 ณ โรงเรียนโสตศึกษาจังหวัดสงขลา อำเภอหาดใหญ่ จังหวัดสงขลา

 16.00 – 19.30 น. ⮚ เดินทางกลับจากสนามบินหาดใหญ่ จังหวัดสงขลาถึงสนามบินดอนเมือง

 (โดยสายการบินนกแอร์ 17.55 - 19.15น.)

หมายเหตุ กำหนดการนี้อาจเปลี่ยนแปลงได้ตามความเหมาะสม

-2-

**การดำเนินการของหน่วยงานการศึกษาในพื้นที่จังหวัดนครศรีธรรมราช พัทลุง สงขลา (10 – 11 ก.พ. 64)**

1. การต้อนรับ ผตร. ไม่มีพิธีการต้อนรับ ขอให้งดจัดทำป้ายต้อนรับ การแสดง การจัดนิทรรศการ
 ของฝากหรือของที่ระลึก

2. การนำเสนอข้อมูลผลการดำเนินการของหน่วยงานระดับจังหวัด และหน่วยงาน/สถานศึกษา

 ขอให้หน่วยงานนำเสนอข้อมูลตามแบบรายงาน

 - การดำเนินการตามนโยบายการตรวจราชการเฉพาะด้าน (Agenda Based)

 ประเด็นนโยบายการเข้าถึงทางการศึกษาสำหรับคนพิการ และผู้ด้อยโอกาส ประจำปีงบประมาณ

 พ.ศ. 2564

 - การจัดการเรียนการสอนและการดำเนินการตามมาตรการป้องกันในสถานการณ์การแพร่ระบาด

 ของโรคติดเชื้อไวรัสโคโรนา 2019 (COVID – 19) ภาคเรียนที่ 2/2563

**คณะผู้ตรวจราชการ**

๑. นายธฤติ ประสานสอน รก.ผู้ตรวจราชการกระทรวงศึกษาธิการ โทร. 082 858 9588

 เขตตรวจราชการที่ 11

๒. นายวิโรจน์ สุริยายนต์ ผู้ช่วยผู้ตรวจราชการกระทรวงศึกษาธิการ โทร. 094 242 4538

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*